[{"text_idx": "#000002", "text": "Tallinna Sadamal on ambitsioonikas plaan kujundada koos partneritega Eestist La\u0308a\u0308nemere rohetaristu so\u0303lmpunkt, mis aitaks kaasa Eesti kliimaneutraalsuse eesma\u0308rkidele ja to\u0303staks riigi konkurentsivo\u0303imet. U\u0308htlasi otsitakse parimaid viise, kuidas viia parvlaevad u\u0308le vesinikku\u0308tusele ja soovitakse pakkuda vesiniku tankimise vo\u0303imekust Vanasadamas kruiisilaevadele."}, {"text_idx": "#000003", "text": "Ettevo\u0303te plaanib u\u0308ha rohkem keskenduda Muuga sadama ja Paldiski Lo\u0303unasadama to\u0308o\u0308stusparkides roheenergia o\u0308kosu\u0308steemi loomisele. \u201eTulevikus vo\u0303iks nendesse sadamatesse rajada nii tuuleparkide hoolduslinnakuid kui kavandada vesiniku terminali va\u0308ljaehitamist, mis vo\u0303iks olla omakorda atraktiivne ka to\u0308o\u0308stustele, kes ise energiat ei tooda, kuid soovivad rohepo\u0308o\u0308rdest osa saada ja oma tootmise selle u\u0308mber ehitada. To\u0308o\u0308tame va\u0308lja atraktiivse va\u0308a\u0308rtuspakkumise nii kohalike kui rahvusvaheliste investorite suunal,\u201c u\u0308tles Tallinna Sadama juhatuse liige ja kommertsjuht Margus Vihman."}, {"text_idx": "#000004", "text": "\u201eEuroopa Liidu rohelepe Green Deal, ambitsioonikad kliimaeesma\u0308rgid ja vesinikustrateegia loovad va\u0308ga hea vo\u0303imaluse, mis vo\u0303imaldaks Euroopa Liidu toetusel Eestis u\u0308les ehitada kliimaso\u0303bralikku rohetaristut, mis aitaks u\u0308hest ku\u0308ljest ta\u0308ielikult u\u0308mber kujundada transpordisektorit ja teisest ku\u0308ljest anda lisato\u0303uke taastuvenergiasektorile, millel tekib motivatsioon rohelise vesiniku tootmiseks eriti olukordades, kus turul on palju odava hinnaga elektrit,\u201c lisas Vihman."}, {"text_idx": "#000005", "text": "Paldiski Lo\u0303unasadam on ja\u0308a\u0308vaba, mis sobiks asukoha poolest ha\u0308sti vesiniku eksportimiseks ja importimiseks ning Paldiski LNG terminali teemaplaneeringuga on seal ette na\u0308htud ka vesiniku transportimiseks vajaliku infrastruktuuri ehitamine. Alexelaga koosto\u0308o\u0308s kavandatakse 25 000 m3 vesinikuhoidlat, mis vo\u0303imaldaks eksportida ja importida La\u0308a\u0308nemere regioonis vesinikku, vo\u0303imaldades sedasi Eesti majanduse u\u0308leminekut puhastele energia allikatele. Soome lahe piirkonnas vesiniku terminali veel ta\u0308na ei ole."}, {"text_idx": "#000006", "text": "Ka Muuga sadama kasuks ra\u0308a\u0308gib soodne asukoht ning lisaks fakt, et sealt saab alguse Rail Baltica, mis avab mitmeid ta\u0308iendavaid vo\u0303imalusi a\u0308ritegevuseks. Tallinna Sadama hinnangul eksisteerib tulevikus vajadus vesiniku vo\u0303i teiste roheku\u0308tuste punkerdamiseks La\u0308a\u0308nemere ida- la\u0308a\u0308nesuunalises koridoris, milleks on sobilik nii Muuga kui Paldiski Lo\u0303unasadam."}, {"text_idx": "#000007", "text": "Lisaks on ja\u0308a\u0308vaba ja olemasoleva sadama taristuga Paldiski Lo\u0303unasadam ta\u0308nu oma asukohale igati sobiv meretuuleparkide hooldussadamaks ning seal on ka vo\u0303imalused vajaliku hoolduslinnaku va\u0308ljaehitamiseks. Tuuleenergia osakaalu suurenemisega Eestis toetaks taristu u\u0308htlasi rohelise vesiniku tootmist Eestis."}, {"text_idx": "#000008", "text": "\u201cPeame u\u0308ksteist julgustama ja liitlasi otsima. Tallinna Sadam on valmis kohe tegutsema ja gaasipedaali po\u0303hja vajutama. Soovime, et Eestist saaks vesinikuriik number u\u0308ks maailmas. Selle reaalsuseks saamiseks vajame aga era- ja avaliku sektori koosto\u0308o\u0308d,\u201d so\u0303nas Vihman."}, {"text_idx": "#000009", "text": "Koosto\u0308o\u0308s Hollandi saatkonna ja ettevo\u0303tte & Flux\u2019iga on Tallinna Sadamal la\u0308bi viidud uuring rohevesiniku kasutamise vo\u0303imalustest ja vo\u0303imalikkusest sadamates, millest selgus, et Eesti vo\u0303iks olla La\u0308a\u0308nemere vesiniktaristu so\u0303lmpunktina sobilik asukoht. Sadam on u\u0308htlasi so\u0303lminud Hamburgi sadamaga u\u0308histe kavatsustega leppe, mille raames to\u0308o\u0308tatakse u\u0308hiselt vesiniku taristu va\u0308a\u0308rtusahela va\u0308ljato\u0308o\u0308tamisel."}, {"text_idx": "#000010", "text": "Tallinna Sadam on u\u0308htlasi uurimas erinevaid kaldaelektri lahendusi kruiisilaevadele \u2013 sealhulgas vesinikust elektrit tootmist. Ettevo\u0303te on kaalumas oma suursaarte vaheliste parvlaevade u\u0308leviimist keskkonnaso\u0303bralikematele ku\u0308tustele ning vesinik on selleks potentsiaalselt sobilik alternatiiv."}, {"text_idx": "#000013", "text": "Neljapa\u0308eval, 28. septembril toimub Muuga sadama la\u0308histel ja mujal Harjumaal suur o\u0303ppus, kus harjutatakse..."}]